Dagana 10. – 13. september komu nemendur í fjallamennskunámi FAS saman og núna var á dagskránni klettaklifurnámskeið . Á Höfn er stutt í sum bestu klifursvæði landsins og er bærinn því tilvalinn fyrir klifrara að alast upp og búa . Á fyrsta degi komu nemendur fimm talsins og kennari saman í húsnæði skólans . Við byrjuðum daginn á að horfa á myndbönd til að tengjast menningunni í kringum klettaklifur og að fara yfir nauðsynlegan búnað og grunnatriði . Á miðvikudagsmorgun voru allir mættir á bílaplan skólans með útilegu - og klifurbúnað og lagt var á stað á Hnappavelli . Leiðirnar sem klifraðar voru ; Nýfundnaland 5.5 , Hey Kanína 5.8 , Töfraflautan 5.6 og Freðamýra Jói 5.8 . Nemendur stóðu sig mjög vel og gátu lært af styrkleikum hvers annars . Á þessum degi æfðu nemendur sig mikið en hlupu þó í skjól á meðan rigningarskúr gekk yfir . Kennari á námskeiðinu var Magnús Arturo Batista . Fyrstu skrefin í klifrinu voru tekin í íþróttahúsinu á Höfn . Hópurinn kominn á Hnappavelli – nú þarf að setja upp tjaldbúðirnar . Tjaldbúðirnar . Aðstaða til klettaklifurs er mjög fín á Hnappavöllum .